ΓΡΑΠΤΗ ΕΡΩΤΗΣΗ P-3354/02

υποβολή: Albert Maat (PPE-DE) προς την Επιτροπή

(19 Νοεμβρίου 2002)

Θέμα: Σύνδρομο παιδικής βοτυλίασης

Πρόσφατα, ένα βρέφος 2 μηνών από την Ολλανδία απεβίωσε από σύνδρομο παιδικής βοτυλίασης. Πρόκειται για μια λοιμώδη ασθένεια νευροπαραλυτικής μορφής που προέρχεται από την λήψη σπορίων Clostridium botulinum, που δημιουργούν, πολλαπλασιάζουν και παράγουν βοτυλική τοξίνη στο παχύ έντερο του βρέφους. Επιδημιολογικές μελέτες έδειξαν ότι το μέλι και, σε μικρότερο βαθμό, το σιρόπι αραβοσίτου μπορεί να ευθύνονται. Συνιστάται ως εκ τούτου να μη δίδεται μέλι και σιρόπι αραβοσίτου σε βρέφη κάτω του ενός έτους, ώστε να προληφθεί η εμφάνιση βρεφικής βοτυλίασης. Το ευρύ κοινό δεν γνωρίζει μάλλον το ανωτέρω γεγονός.

Γνωρίζει η Ευρωπαϊκή Επιτροπή την ύπαρξη αυτού του — πιθανώς — θανατηφόρου συνδρόμου και τις αιτίες του·

Προτίθεται η Ευρωπαϊκή Επιτροπή να αναλάβει δράση ώστε να ενημερώσει το ευρύτερο ευρωπαϊκό κοινό για το εν λόγω σύνδρομο και να το προειδοποιήσει ώστε να μη χορηγείται μέλι και σιρόπι αραβοσίτου σε βρέφη, μέσω παραδείγματος χάριν ενημερωτικής εκστρατείας ήποχρεωτικών προειδοποιήσεων που θα αναγράφονται στο μέλι και το σιρόπι αραβοσίτου·

Απάντηση του κ. Byrne εξ ονόματος της Επιτροπής

(20 Δεκεμβρίου 2002)

Η Επιτροπή γνωρίζει τον κίνδυνο αλλαντίασης που συνδέεται με την κατανάλωση μελιού, όπως αναφέρει ο αξιότιμος βουλευτής, μολονότι δεν έχει τεθείπόψη της μέχρι τώρα παρόμοιος κίνδυνος συνδεόμενος με το σιρόπι αραβοσίτου.

Η Επιτροπήπέβαλε σχετικό ερώτημα στην επιστημονική επιτροπή κτηνιατρικών μέτρων που αφορούν τη δημόσιαγεία τον Ιούνιο του 2001. Η επιστημονική επιτροπή εξέδωσε γνωμοδότηση στις 19-20 Ιουνίου 2002, επιβεβαιώνοντας ότι ο μόνος βιολογικός κίνδυνος που συνδέεται με την κατανάλωση μελιού είναι η αλλαντίαση των μικρών παιδιών.

Ωστόσο, επεσήμανε ότι:

- οι τρόποι με τους οποίους μολύνεται το μέλι δεν είναι γνωστοί·

- εκτιμάται ότι το περιβάλλον (έδαφος, κονιορτός) έχει καθοριστικό ρόλο ως πηγή μόλυνσης για τα βρέφη·

- κατά κανόνα, στην Ευρώπη ο κίνδυνος βρεφικής αλλαντίασης είναι πολύ χαμηλός·

- ο βαθμός και η συχνότητα της μόλυνσης του μελιού από το βακτήριο είναι επίσης χαμηλά.

Κατά συνέπεια, η επιστημονική επιτροπή δεν θεώρησε ότι η απαίτηση διεξαγωγής μικροβιολογικών ελέγχων ή ο καθορισμός μικροβιολογικών κριτηρίων θα αποτελούσαν αποτελεσματικά μέσα ελέγχου της βρεφικής αλλαντίασης, λόγω της σποραδικής επίπτωσης της νόσου και της μικρής παρουσίας βακτηρίων στο μέλι. Συνέστησε την παροχή αποτελεσματικών και επικεντρωμένων πληροφοριών (με φυλλάδια, επισήμανση ή συμβουλές προς τους επαγγελματίες τηςγείας) ως προς τους κινδύνους βρεφικής αλλαντίασης από το μέλι.

Διεξήχθη μια πρώτη συζήτηση με τα κράτη μέλη στο πλαίσιο της μόνιμης επιτροπής για την τροφική αλυσίδα και τηνγεία των ζώων πριν εκδοθεί η γνωμοδότηση της επιστημονικής επιτροπής. Προβλέπονται περαιτέρω συζητήσεις με τα κράτη μέλη, βάσει των πρόσφατων επιστημονικών συστάσεων, κατά τις προσεχείς συνεδριάσεις της μόνιμης επιτροπής. Η Επιτροπή θα μελετήσει τις κατευθυντήριες γραμμές της μόνιμης επιτροπής και θα συνεχίσει να παρακολουθεί με μεγάλη προσοχή όλες τις εξελίξεις, ανταποκρινόμενη στιςποχρεώσεις της και στη δέσμευσή της να εξασφαλίσειψηλό επίπεδο προστασίας του καταναλωτή.